Diari Oficial de la Generalitat Valenciana


Sumari del DOGV 7932, del 07-12-2016 (2016/9519)

Declaració de la caducitat i resolució de l'adjudicació del programa d'actuació integrada per al desenvolupament de la unitat d'execució 7, Patraix-CHP.
--------------------------------------------------------------------------------------------------------------------------------------------------------

### Dades del document

Número de DOGV
:   7932

Data del DOGV
:   07-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9519


Data del document
:   28-11-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Declaració de la caducitat i resolució de l'adjudicació del programa d'actuació integrada per al desenvolupament de la unitat d'execució 7, Patraix-CHP. [2016/9519]  
El Ple de l'Ajuntament, en la sessió celebrada el dia 27 d'octubre de 2016, va adoptar l'acord següent, que en la part dispositiva diu el següent:  
  
Primer  
Declarar la caducitat i resoldre l'adjudicació del programa d'actuació integrada per al desenvolupament de la unitat d'execució 7 del CHP de Patraix a la societat Mercadantie Inmuebles, SL, agent urbanitzador del programa, pels motius exposats en els fonaments jurídics d'aquest acord i, en concret, per la inactivitat injustificada de l'urbanitzador per un període molt superior a nou mesos, pel fet de no presentar el projecte d'urbanització corregit i adaptat a l'acord d'aprovació del programa, no atendre el pagament del preu just de l'expropiació dels immobles situats al carrer del Venerable Anyés, número 8, i carrer de la Beata Agnés, número 2, a què està obligat com a beneficiari de l'expropiació, i per no atendre els requeriments efectuats pel Servei de Gestió Urbanística respecte del projecte de reparcel·lació; tot això, de conformitat amb el que estableix la clàusula 9 del conveni urbanístic subscrit entre l'agent urbanitzador i l'Ajuntament de València l'1 de desembre de 2006.  
  
  
Segon  
Executar la garantia prestada per Mercadantie Inmuebles, SL, en relació amb el programa esmentat, de conformitat amb la clàusula 10.2 del conveni urbanístic, per incomplir l'empresa adjudicatària les obligacions essencials establides en el programa en no haver executat l'obra urbanitzadora.  
La garantia esmentada s'identifica com a:  
- Manament d'ingrés Co. No. P-Metálico E/2006/83531, número d'expedició 6588, aplicació 320100, diari d'intervenció llibre de caixa 6365, de 6 de novembre de 2006. Concepte: import corresponent a la garantia establida per acord plenari de 28 d'abril de 2006, relativa a la cessió de la condició d'agent urbanitzador del programa d'actuació integrada (PAI) per al desenvolupament de la unitat d'execució número 7 del Pla especial de reforma interior del CHP de Patraix, efectuada per Nuevas Residencias Mil, SL, a favor de Mercadantie Inmuebles, SL. Quantitat: 11.932,47 euros.  
  
Tercer  
Reconéixer drets en el subconcepte econòmic 39101, Execució de garantia per incompliment de contracte, de l'estat d'ingressos del pressupost vigent, per un import d'11.932,47 euros, corresponent al manament d'ingrés esmentat en el punt anterior, i aplicar posteriorment l'ingrés al subconcepte econòmic mencionat.  
  
Quart  
Aprovar la liquidació del contracte corresponent al programa d'actuació integrada per al desenvolupament de la unitat d'execució 7 del CHP de Patraix, adjudicat a la a la societat Mercadantie Inmuebles, SL, i queda extingit qualsevol dret o obligació que puga derivar-se'n, sense perjudici de les accions que es reserva l'Ajuntament davant de l'urbanitzador si finalment s'acredita algun perjudici que implique quantia superior a la de la garantia confiscada.  
  
Cinqué  
Declarar que, de conformitat amb el que es preveu en l'article 29.9.c de la Llei reguladora de l'activitat urbanística (LRAU), no hi ha causa d'utilitat pública o interés social que empare o legitime l'expropiació dels terrenys propietat de la mercantil Ca Crema, SL, per considerar que una vegada resolta l'adjudicació del PAI de la unitat d'execució 7 del CHP de Patraix i cancel·lada la seua programació, queda satisfet el dret de renúncia de la mercantil esmentada a participar en el desenvolupament urbanístic del programa proposat per l'urbanitzador Mercadantie Inmuebles, SL.  
  
Sisé  
Publicar aquest acord en el Diari Oficial de la Generalitat Valenciana, amb comunicació prèvia al Registre de Programes d'Actuació.  
  
  
Contra l'acte administratiu transcrit, que és definitiu en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un dels recursos següents:  
a) Amb caràcter potestatiu, un recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la recepció d'aquesta notificació.  
Si transcorre un mes des de l'endemà de la interposició del recurs de reposició sense que haja sigut resolt, es podrà entendre que ha sigut desestimat i interposar un recurs contenciós administratiu davant del Jutjat Contenciós Administratiu de València, en el termini de sis mesos des d'aquesta desestimació presumpta.  
b) Un recurs contenciós administratiu davant del Jutjat Contenciós Administratiu de València, dins del termini de dos mesos comptadors des de l'endemà de la recepció d'aquesta notificació.  
Tot això sense perjudici que es puga exercitar qualsevol altre recurs o acció que s'estime procedent.  
  
València, 28 de novembre de 2016.- El secretari de l'Àrea I: Manuel Latorre Hernández.